Yao Yilin

Yao Yilin (kinesisk: 姚依林; pinyin: Yáo Yīlín, født 6. september 1917 i Hongkong, død 1. desember 1994 i Beijing) var en kinesisk kommunistisk politiker som gjorde seg kjent for sine konservative standpunkter.

Yao var født i Hongkong, men vokste opp i Guichi i prefekturet Chizhou i Anhui-provinsen. Han gikk først på en kristen misjonsskole, og senere studerte han ved Tsinghuauniversitetet i Beijing.

Han ble medlem av Kinas kommunistiske parti i 1935. 

I 1960 ble han Kinas handelsminister. I 1967 ble han avskjediget, i forbindelse med kulturrevolusjonen. Han ble rehabilitert i 1973.

Han var sjef for sentralkomitéens allmenne kontor i perioden 1978-1982 og var visestatsminister i årene 1988–1993. Han satt i Det kinesiske kommunistpartis politbyrås stående komite fra 1987 til 1992.

Yao var kritisk til Hu Yaobangs reformpolitikk på 1980-tallet og han støttet aktivt den militære inngripen mot protestene på Den himmelske freds plass i 1989.

Kategori:Personer fra Hongkong
Kategori:Personer fra Chizhou
Kategori:Kinesiske politikere
Kategori:Fødsler i 1917
Kategori:Dødsfall i 1994